section_heading: Pojavnost depresije
paragraph_text: Razlog za veću učestalost depresije kod žena su hormonalni razlozi (žene su izložene snažnim hormonalnim promjenama u tzv. kriznim biološkim razdobljima): pubertet, promjene tijekom menstrualnog ciklusa (PMS), trudnoća, babinje (baby blues, postporođajna depresija), perimenopauza i postmenopauza. Osim toga, žene su spremnije priznati i obratiti se za pomoć, pa se prividno povećava broj ženskih osoba oboljelih od depresije. S druge strane, muškarci mogu skrivati ili „maskirati“ svoju depresiju iza drugih problema, kao što su, primjerice, zlouporaba alkohola i droga.